A4-0316/97

Ψήφισμα σχετικά με την ΧΧVI έκθεση της Επιτροπής επί της πολιτικής ανταγωνισμού - 1996 (SEC(97)0628 - C4-0209/97)

Το Ευρωπαϊκό Κοινοβούλιο,

- έχοντας υπόψη την ΧΧVI έκθεση της Επιτροπής επί της πολιτικής ανταγωνισμού - 1996 (SEC(97)0628 - C4-0209/97),

- έχοντας υπόψη την έκθεση της Επιτροπής σχετικά με την πέμπτη έκθεση για τις κρατικές ενισχύσεις στην Ευρωπαϊκή Ένωση (COM(97)0170),

- έχοντας υπόψη τα ψηφίσματά του της 13ης Νοεμβρίου 1996 σχετικά με την ΧΧVI έκθεση της Επιτροπής επί της πολιτικής ανταγωνισμού ((ΕΕ C 362 της 2.12.96, σελ. 135)) και της 18ης Ιουλίου 1997 σχετικά με την Πράσινη Βίβλο της Επιτροπής για τους κάθετους περιορισμούς στην πολιτική ανταγωνισμού της Ευρωπαϊκής Ένωσης ((ΣΠ της ημερομηνίας αυτής, Μέρος ΙΙ, σημείο 7.)),

- έχοντας υπόψη την Έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Νομικών Θεμάτων και Δικαιωμάτων των Πολιτών (A4-0316/97),

A. εκτιμώντας ότι ο δεδηλωμένος στόχος της πολιτικής ανταγωνισμού της ΕΕ είναι «να δοθεί ή να διατηρηθεί στις αγορές η αναγκαία ευελιξία για την ανάπτυξη πρωτοβουλιών και καινοτομίας και να εξασφαλισθεί μια αποτελεσματική και δυναμική κατανομή των πόρων της κοινωνίας»,

Β. εκτιμώντας ότι η ελεύθερη λειτουργία των δυνάμεων της αγοράς δεν μπορεί από μόνη της, σε μια ατελή αγορά, να επιτύχει ορισμένους στόχους-προτεραιότητες της Ευρωπαϊκής Ένωσης, ιδίως τον στόχο της οικονομικής και της κοινωνικής συνοχής, ενός επαρκούς επιπέδου έρευνας και ανάπτυξης, προστασίας του περιβάλλοντος, ανάπτυξης των μικρομεσαίων επιχειρήσεων και διαρθρωτικής προσαρμογής,

Γ. έχοντας υπόψη ότι η ορθή ανάπτυξη του ανταγωνισμού και η επιδίωξη ίσων ευκαιριών για όλες τις επιχειρήσεις αποτελούν ουσιώδεις προϋποθέσεις για την ομαλή λειτουργία της εσωτερικής αγοράς,

Δ. έχοντας υπόψη ότι ο ανταγωνισμός της ελεύθερης αγοράς περιορίζεται από τον μεταβαλλόμενο ρόλο του κράτους, την αλληλεξάρτηση των εθνικών οικονομιών και την ανάγκη να περιφρουρηθεί η περιφερειακή και η κοινωνική συνοχή,

Ε. εκτιμώντας ότι η Νομισματική Ένωση απαιτεί έναν υψηλότερο βαθμό ελέγχου της στρέβλωσης του ανταγωνισμού προκειμένου να προστατευθεί η εσωτερική αγορά, ιδίως των κρατικών ενισχύσεων που χορηγούν τα κράτη μέλη στα οποία ισχύει το ίδιο νόμισμα,

ΣΤ. εκτιμώντας ότι η υφιστάμενη δομή και οι πόροι της Επιτροπής για τον έλεγχο των πρακτικών που παραβλάπτουν τον θεμιτό ανταγωνισμό δεν είναι κατάλληλη ούτε και επαρκής,

Ζ. εκτιμώντας ότι η περιφρούρηση του ανταγωνισμού εντός της Νομισματικής Ένωσης χρειάζεται περαιτέρω συντονισμό στο εσωτερικό των υπηρεσιών της Επιτροπής που είναι αρμόδιες για τις σχετικές κοινοτικές πολιτικές (πολιτική ανταγωνισμού, βιομηχανική και εμπορική πολιτική, πολιτική της εσωτερικής αγοράς) καθώς και μεταξύ των υπηρεσιών αυτών και των αρμοδίων για τον ανταγωνισμό αρχών των κρατών μελών, με σκοπό την καθιέρωση κοινού συστήματος, σε επίπεδο ένωσης, για την προστασία του θεμιτού ανταγωνισμού,

Η. έχοντας υπόψη ότι η παροχή κρατικών ενισχύσεων κατά παράβαση της Συνθήκης ΕΚ είναι αντιπαραγωγική και ευνοεί το αναποτελεσματικό έναντι του αποτελεσματικού, στρεβλώνει τον ανταγωνισμό μεταξύ των περιφερειών και των εταιριών και επιβαρύνει σε υπερβολικό βαθμό τους δημόσιους προϋπολογισμούς,

Θ. εκτιμώντας ότι η πολιτική επί του ανταγωνισμού πρέπει να χρησιμοποιείται ως μέσο για την ανάπτυξη ενός υγιούς και θεμιτού ανταγωνισμού μεταξύ των Ηνωμένων Πολιτειών, της ΕΕ και της Ιαπωνίας,

Ι. έχοντας υπόψη ότι, κατά τη Διάσκεψη της 11ης Δεκεμβρίου 1996 στη Σιγκαπούρη, συστάθηκε ομάδα εργασίας εντός του ΠΟΕ προκειμένου να «μελετηθούν ζητήματα που σχετίζονται με την αλληλεπίδραση μεταξύ εμπορικής πολιτικής και πολιτικής επί του ανταγωνισμού, συμπεριλαμβανομένων των αντι-ανταγωνιστικών πρακτικών»,

ΙΑ. έχοντας υπόψη ότι ο τομέας του ελέγχου των συγκεντρώσεων επιχειρήσεων σημείωσε και πάλι μεγάλη άνοδο (15% περίπου) σε σχέση με το προηγούμενο έτος, ιδίως δε στους τομείς οικονομικής μεγέθυνσης και υψηλού τεχνολογικού περιεχομένου, δηλαδή ιδιαίτερης στρατηγικής σημασίας (μέσα ενημέρωσης, τηλεπικοινωνίες)[semigr ] ότι αυτή η τάση τείνει να παγιωθεί λόγω της παγκοσμιοποίησης και της συνεχώς και μεγαλύτερης φιλελευθεροποίησης της οικονομίας, και ότι ο συνεχώς αυξανόμενος διεθνής χαρακτήρας των συγκεντρώσεων αποτελεί μία ιδιαίτερη πρόκληση για την κοινοτική πολιτική του ανταγωνισμού,

1. χαιρετίζει την ΧΧVI έκθεση επί της πολιτικής ανταγωνισμού και θεωρεί ότι αποτελεί χρήσιμο έγγραφο από το οποίο κρίνεται η υπευθυνότητα της Επιτροπής σε ό,τι αφορά την εκπλήρωση των καθηκόντων και των ευθυνών που της εκχωρεί η Συνθήκη, ώστε να εξοικειωθεί το κοινό με την κοινοτική πολιτική επί του ανταγωνισμού[semigr ] υπό την έννοια αυτή, υποστηρίζει την ΓΔ ΙV της Επιτροπής στην προσπάθειά της να εξοπλισθεί με επαρκείς ανθρώπινους πόρους και με διαφανή εξελεγκτικά μέσα[semigr ]

2. καλεί την Επιτροπή και τα κράτη μέλη να επιτύχουν καλύτερο συντονισμό και να συνενώσουν τους πόρους τους με σκοπό την καθιέρωση αποτελεσματικού κοινοτικού συστήματος και δομής για την περιφρούρηση του θεμιτού ανταγωνισμού[semigr ] επαναλαμβάνει το αίτημά του για την ενίσχυση της συνεργασίας μεταξύ των αρμοδίων υπηρεσιών της Επιτροπής, πράγμα που μπορεί να επιτευχθεί μέσω της δημιουργίας μιας χωριστής υπηρεσίας, στο πλαίσιο της Επιτροπής, επιφορτισμένης με την αξιολόγηση του κόστους και των ωφελειών που συνδέονται με την σύλληψη και την εφαρμογή των τεσσάρων προαναφερθεισών πολιτικών (ανταγωνισμός, βιομηχανική και εμπορική πολιτική, πολιτική της εσωτερικής αγοράς), ιδίως στον τομέα της απασχόλησης, καθώς και για τη διατύπωση συστάσεων προς την Επιτροπή υπό μορφήν ετήσιας έκθεσης, προς το Ευρωπαϊκό Κοινοβούλιο και το Συμβούλιο για το συντονισμό των εν λόγω πολιτικών[semigr ]

3. εκφράζει τη γνώμη ότι η ανάλυση των συγκεντρώσεων, όπως εφαρμόζεται από την Επιτροπή, πρέπει να λαμβάνει υπόψη και μη τεχνικά στοιχεία, όπως είναι οι επιπτώσεις της συγκέντρωσης για τους καταναλωτές, η απασχόληση, η πολιτιστική πολυφωνία και η ελευθερία της έκφρασης ή η τοπική βιομηχανική δομή[semigr ] τα στοιχεία αυτά πρέπει να λαμβάνονται σαφώς υπόψη κατά τη λήψη αποφάσεων, ούτως ώστε να εφαρμόζεται η οικονομική και/ή κοινωνική ανάλυση που προβλέπεται από την αιτιολογική σκέψη 13 του κανονισμού αριθ. 4064/89 του Συμβουλίου[semigr ]

Σε ό,τι αφορά την εφαρμογή των άρθρων 85 και 86

4. συμφωνεί με τον νέο κανονισμό της Επιτροπής σχετικά με την ομαδική εξαίρεση σε ό,τι αφορά τις συμφωνίες μεταφοράς τεχνολογίας (κανονισμός(ΕΚ) αριθ. 0240/96 της 31.1.1996), υπενθυμίζει όμως τα τέσσερα πλεονεκτήματα επί των οποίων η Επιτροπή βάσισε την απόφασή της, ιδίως την διασαφήνιση του τί εξαιρείται και τί όχι, τις ειδικές υποχρεώσεις που πρέπει να εκπληρούνται, τη διαδικασία κοινοποίησης και έγκρισης και το κατώτατο μερίδιο στην αγορά του κατόχου αδείας, της τάξεως του 40%, όταν πρόκειται για μικρομεσαίες επιχειρήσεις[semigr ]

5. εκφράζει τη λύπη του για την έλλειψη μιας πραγματικής εσωτερικής αγοράς όσον αφορά τη διανομή και την μετά την πώληση παροχή υπηρεσιών για τα αυτοκινήτα, όπως προκύπτει από πολυάριθμες διαμαρτυρίες των καταναλωτών[semigr ] καλεί την Επιτροπή να καθιερώσει μία πραγματικά ελεύθερη αγορά, όπου οι καταναλωτές θα μπορούν χωρίς πρόβλημα να αγοράζουν αυτοκίνητο εκτός του κράτους τους και όπου δεν θα υπάρχουν εμπόδια στο παράλληλο εμπόριο[semigr ]

6. παροτρύνει την Επιτροπή να ξεκινήσει τη διαδικασία αποκέντρωσης του ελέγχου των δολίων πρακτικών[semigr ] κρίνει ότι η συνεργασία μεταξύ των εθνικών αρχών προστασίας του ανταγωνισμού και της Επιτροπής για την εφαρμογή των άρθρων 85 και 86 της Συνθήκης ΕΕ πρέπει να οδηγήσει σταδιακά σε μία εναρμόνιση των εθνικών νομοθεσιών, η οποία θα επιτρέψει τη σαφή εφαρμογή της αρχής της επικουρικότητας[semigr ]

7. καλεί την Επιτροπή να αναζητήσει πρόσθετα μέσα στην εκστρατεία της καταπολέμησης των επιζήμιων μορφών μυστικών καρτέλ τα οποία είτε καθορίζουν τιμές ποσοστώσεις παραγωγής και πωλήσεων, είτε ακόμη επιδιώκουν να μοιράζονται τις αγορές[semigr ]

8. επισημαίνει ότι δεν μπορεί να δεχθεί ούτε τα περιεχόμενα ούτε την μορφή της ανακοίνωσης της Επιτροπής σχετικά με την μη φορολόγηση ή μείωση των προστίμων σε περιπτώσεις καρτέλ[semigr ] καλεί την Επιτροπή να λάβει μέτρα που θα αποσκοπούν στην εισαγωγή ενός, από νομικής απόψεως, δεσμευτικού οργάνου με την κατάλληλη νομική βάση[semigr ] εκφράζει την επιθυμία ότι αυτό το νομικά δεσμευτικά όργανο θα λαμβάνει πλήρως υπόψη τις νομικές παραδόσεις της πλειοψηφίας των κρατών μελών[semigr ]

9. ζητεί από την Επιτροπή να αναφέρει στο Κοινοβούλιο, στην προσεχή έκθεσή της επί της πολιτικής ανταγωνισμού, κατά πόσον η αναθεώρηση της ανακοίνωσης της Επιτροπής για τις συμφωνίες ήσσονος σημασίας ((ΕΕ C 29 της 30.1.97, σελ. 3)) βασίζεται δικαιολογημένα σε οικονομικούς και νομικούς λόγους[semigr ]

10. συμφωνεί με το περιεχόμενο της ανακοίνωσης της Επιτροπής σχετικά με τους εσωτερικούς κανόνες διαδικασίας για την διεκπεραίωση αιτήσεων πρόσβασης στον φάκελο μιας επιχείρησης ((EE C 23 της 23.1.1997, σελ. 3)), αλλά υπενθυμίζει το ψήφισμά του της 13ης Νοεμβρίου 1996 σχετικά με την ΧΧV έκθεση επί της πολιτικής ανταγωνισμού σε ό,τι αφορά τον ανοικτό χαρακτήρα, τη διαφάνεια και την ευθύνη, ζητεί δε από την Επιτροπή να είναι σχολαστική στη διάκριση μεταξύ κοινοποιήσιμων και μη κοινοποιήσιμων εγγράφων[semigr ]

11. επαναλαμβάνει τη θέση του, όπως τη διατύπωσε στο προαναφερθέν ψήφισμά του της 18ης Ιουλίου 1997, σχετικά με το Πράσινο Βιβλίο της Επιτροπής για τους κάθετους περιορισμούς[semigr ]

Σε ό,τι αφορά την κατάχρηση της δεσπόζουσας θέσης

12. αναγνωρίζει ότι η σημερινή κατάσταση χαρακτηρίζεται από ατελή ανταγωνισμό και ότι οι ευρύτερα χρησιμοποιούμενες πρακτικές από τις κατέχουσες δεσπόζουσα θέση εταιρίες για την εξάλειψη του ανταγωνισμού είναι: πρόσβαση σε μια ουσιαστική σημασίας τεχνολογία ή υποδομή, ληστρική τιμολόγηση, αποκλειστικές συμφωνίες διανομής, διακρίσεις μεταξύ προμηθευτών και αποκλειστικά συστήματα έκπτωσης[semigr ] ενθαρρύνει ως εκ τούτου την Επιτροπή να συνεχίσει τον αγώνα της κατά των καταχρηστικών αυτών πρακτικών που εφαρμόζονται από ορισμένες επιχειρήσεις[semigr ]

13. υπενθυμίζει τη θέση του, όπως διατυπώθηκε στο προαναφερθέν ψήφισμά του της 13ης Νοεμβρίου 1996 και, ειδικότερα, στις παραγράφους 2/3 και 4, και ζητεί από την Επιτροπή να εξετάσει, με βάση το κριτήριο ιδιοκτησίας, τη ληστρική τιμολόγηση και τις άλλες αθέμιτες πρακτικές, τους κανονιστικούς και μη κανονιστικούς φραγμούς στον τομέα των τηλεπικοινωνιών τόσο της κινητής όσο και της δορυφορικής τηλεφωνίας, καθώς επίσης και των υπηρεσιών on-line, μέσων μαζικής ενημέρωσης, αερομεταφορών και των τραπεζικών και χρηματο-οικονομικών υπηρεσιών[semigr ]

Σε ό,τι αφορά τα κρατικά μονοπώλια και τη Συνθήκη του Άμστερνταμ

14. ζητεί από την Επιτροπή να υποβάλει έκθεση σχετικά με τις επιπτώσεις επί της πολιτικής ανταγωνισμού της Συνθήκης του Άμστερνταμ και ειδικότερα του άρθρου 7 επί των υπηρεσιών γενικού οικονομικού ενδιαφέροντος, το πρωτόκολλο περί του συστήματος δημοσίας ραδιοφωνίας στα κράτη μέλη και την δήλωση για τα δημόσια πιστωτικά ιδρύματα στη Γερμανία, αποδίδοντας ιδιαίτερη προσοχή στον ορισμό και την έννοια των υπηρεσιών γενικού οικονομικού ενδιαφέροντος, των δημοσίων υποχρεώσεων, της καθολικής υπηρεσίας, της ισότιμης μεταχείρισης, της ποιότητας των δημοσίων υπηρεσιών και της αρχής του κοινού συμφέροντος[semigr ]

15. αναγνωρίζει την ανάγκη ενός νέου ρόλου των κυβερνήσεων στους τομείς των τηλεπικοινωνιών, της ενέργειας, των ταχυδρομικών υπηρεσιών, των μεταφορών, της ραδιοφωνίας, τονίζοντας τις πτυχές που έχουν σχέση με την καθιέρωση προτύπων για τον ιδιωτικό και τον δημόσιο τομέα και τις νέες εταιρικές σχέσεις μεταξύ δημοσίου και ιδιωτικού τομέα[semigr ]

16. υποστηρίζει τις προσπάθειες της Επιτροπής να ελευθερώσει σταδιακά την αγορά ηλεκτρισμού και αναμένει ότι η Επιτροπή θα εφαρμόσει με τη δέουσα υπευθυνότητα τους κοινούς κανόνες που πρόκειται να εγκριθούν από το Ευρωπαϊκό Κοινοβούλιο και το Συμβούλιο για την εσωτερική αγορά φυσικού αερίου[semigr ]

17. υποστηρίζει εξίσου τις προσπάθειες της Επιτροπής να εισαγάγει ένα στοιχείο ανταγωνισμού στην διαχείριση των υποδομών λιμένων και αερολιμένων και στην πρόσβαση στις βασικές υποδομές[semigr ]

18. εκφράζει την ανησυχία της διότι οι αυξανόμενες συγκεντρώσεις μέσω συγχωνεύσεων ή διασυνοριακών συμμαχιών έχουν αμαυρώσει τον ορισμό της «αγοράς-αναφοράς»[semigr ] η γεωγραφική πτυχή, οι νομικοί φραγμοί εισόδου, η ασφάλεια, το κόστος μεταφοράς και άλλοι τομείς πρέπει να συνυπολογισθούν για την διατύπωση ενός λειτουργικού ορισμού ο οποίος θα βασίζεται ως έννοια στην δυνατότητα υποκατάστασης των προϊόντων και των υπηρεσιών[semigr ]

Σε ό,τι αφορά τις κρατικές ενισχύσεις

19. θεωρεί απαράδεκτο το ότι η Επιτροπή δεν μπόρεσε να εκπονήσει μελέτες περί παροχής κρατικών ενισχύσεων για τα τελευταία έτη[semigr ]

20. υπενθυμίζει τις κυριότερες διαπιστώσεις της πέμπτης έκθεσης για τις κρατικές ενισχύσεις στην Κοινότητα των δώδεκα κατά τη χρονική περίοδο 1992-1994:

α) η συνολική βοήθεια, κατά μέσο όρο ετησίως, ανήλθε σε περισσότερα από 95.000 εκατομμύρια Ecu πράγμα το οποίο ισοδυναμεί με το 1,7% του ΑΕΠ, με 713 Ecu επιδότηση κατά απασχολούμενο άτομο, με το 3,3 % των κυβερνητικών δαπανών[semigr ]

β) οι κρατικές ενισχύσεις που δόθηκαν συνολικά από ορισμένα κράτη μέλη είναι υπερβολικά υψηλές (φθάνουν το 88% του ελλείμματος του προϋπολογισμού τους)[semigr ]

γ) περίπου το 45% των συνολικών ενισχύσεων (ήτοι 42.639 εκατομμύρια Ecu ετησίως κατά μέσο όρο) διοχετεύθηκε στην βιομηχανία, όπερ εάν εκφρασθεί ως ποσοστό των ενδοκοινοτικών εξαγωγών βιομηχανικών προϊόντων, θα μας δώσει την πιθανή στρέβλωση του ανταγωνισμού[semigr ]

δ) οι κρατικές ενισχύσεις στη βιομηχανία κατανέμονται ως εξής: 30% για οριζόντιους στόχους (δηλαδή έρευνα και ανάπτυξη, περιβάλλον, ΜΜΕ, εμπόριο, εξοικονόμηση ενέργειας, κ.λπ.), 17% για τη ναυπηγική βιομηχανία, το χάλυβα και άλλους τομείς και 53% για περιφερειακούς στόχους[semigr ]

ε) οι ενισχύσεις προς τον γεωργικό τομέα, την αλιεία, τις μεταφορές και την εξόρυξη άνθρακα ανέρχεται σε περίπου 55% του συνόλου ενισχύσεων καίτοι το ακριβές ποσόν δεν είναι γνωστό εξ αιτίας της έλλειψης ακριβών πληροφοριών[semigr ]

21. επιβεβαιώνει την υποστήριξή του υπέρ των κρατικών ενισχύσεων που κρίνονται ότι είναι προς το κοινό συμφέρον, όπως είναι οι ενισχύσεις για την περιφερειακή ανάπτυξη, την έρευνα και ανάπτυξη, τις ΜΜΕ, την κατάρτιση, την εξοικονόμηση ενέργειας και την προστασία του περιβάλλοντος[semigr ] επισημαίνει ωστόσο ότι αυτού του είδους οι ενισχύσεις σημείωσαν καθοδική πορεία ενώ αυξήθηκαν οι ενισχύσεις που χορηγούνται σε μεμονωμένες επιχειρήσεις[semigr ]

22. πιστεύει εντούτοις ότι σημαντικό τμήμα των συνολικών ενισχύσεων στην Κοινότητα φανερώνει μια σταθερή τάση που στρεβλώνει τον θεμιτό ανταγωνισμό, δεν συμβιβάζεται με την εσωτερική αγορά, υπονομεύει την δέσμευση της ΕΕ για μια ελεύθερη παγκόσμια αγορά και θα καταστεί πηγή πιθανών τριβών μεταξύ των συμμετεχόντων στην ΟΝΕ κρατών μελών και των μη συμμετεχόντων[semigr ] ωστόσο, υπογραμμίζει την ανάγκη να χρησιμοποιηθεί η έννοια της «ρήτρας σύγκλισης» που αναφέρεται σε σχέση με τις κρατικές ενισχύσεις στην έρευνα και την ανάπτυξη ((EE C 45 της 17.2.1996, σελ. 5.)), προκειμένου να μην πληγεί η κοινοτική βιομηχανία από μία αυτοπειθαρχία που δεν επιβάλλεται στις μη ευρωπαϊκές επιχειρήσεις, όπως ανακοίνωσε η ίδια η Επιτροπή στην απάντησή της στο προαναφερθέν ψήφισμά του της 13ης Νοεμβρίου 1996: «μία τέτοια διάταξη θα έπρεπε, σε μία ενοποιημένη οικονομία, να έχει την τάση να επεκταθεί, σε πνεύμα πάντοτε σεβασμού της ισορροπίας ανταγωνιστικότητας/ανοικτού και ανταγωνιστικού συστήματος»[semigr ]

23. προτείνει, τα προγράμματα σταθεροποίησης και σύγκλισης που περιλαμβάνουν κρατικούς δημοσιονομικούς στόχους, να αναλύονται και από την άποψη του ανταγωνισμού[semigr ]

24. προτείνει το σύνολο των κρατικών ενισχύσεων, ανεξάρτητα από τη μορφή ή τον σκοπό τους, να υποβάλλονται σε έλεγχο όσον αφορά τη διαφάνειά τους, καθιερώνοντας έτσι έναν κώδικα δεοντολογίας ανάλογο με εκείνον που προτείνει η Επιτροπή για τις φορολογικές επιδοτήσεις[semigr ]

25. ανησυχεί για το γεγονός ότι ο προτεινόμενος κανονισμός για τη συνολική εξαίρεση ορισμένων κατηγοριών κρατικών ενισχύσεων θα δημιουργήσει στρεβλώσεις στην αγορά[semigr ] υπενθυμίζει ότι ορισμένες εθνικές αγορές χαρακτηρίζονται περισσότερο από την ύπαρξη μικρών και μεσαίων επιχειρήσεων (ΜΜΕ) από άλλες[semigr ] καλεί την Επιτροπή να παρακολουθεί εκ του σύνεγγυς την εφαρμογή του ρυθμιστικού πλαισίου προκειμένου να εξασφαλίσει ότι οι ΜΜΕ προστατεύονται έναντι της ενδεχόμενης περίπτωσης υπερβολικής ενίσχυσης των ανταγωνιστών τους[semigr ]

Σε ό,τι αφορά τη διεθνή συνεργασία

26. πιστεύει ότι οι καθοριστικοί παράγοντες της παγκοσμιοποίησης, δηλαδή η τεχνολογική πρόοδος, η απορύθμιση των αγορών, η ελευθέρωση βασικών τομέων και η εντατικοποίηση του εμπορίου αγαθών και των κεφαλαιαγορών, έχουν μειώσει την αποτελεσματικότητα των παραδοσιακών πολιτικών του εθνικού κράτους, μία από τις οποίες είναι και η πολιτική επί του ανταγωνισμού[semigr ]

27. θεωρεί απαραίτητη, ενόψει της παγκοσμιοποίησης, την προσθήκη στην έκθεση για τον ανταγωνισμό κεφαλαίου σχετικά με την κατάσταση της νομοθεσίας του ανταγωνισμού στις άλλες οικονομικά ανεπτυγμένες χώρες[semigr ]

28. πιστεύει ότι η προκύπτουσα αλληλεξάρτηση εξ αιτίας της παγκοσμιοποίησης της παραγωγής, της διανομής και των συναλλαγών και η έντονη διεθνής διάσταση των προβλημάτων του ανταγωνισμού απαιτούν μια νέα προσέγγιση για την πολιτική επί του ανταγωνισμού της ΕΕ[semigr ]

29. πιστεύει ότι είναι αναγκαίο να ενισχυθεί και να συνεχισθεί η στενή και προσεκτική συνεργασία με τις υποψήφιες χώρες, προκειμένου να αναπτυχθούν αποτελεσματικές πολιτικές ανταγωνισμού και αποτελεσματικών αρμοδίων φορέων[semigr ] επισημαίνει ότι οι υποψήφιες χώρες πρέπει να ακολουθούν τους κανόνες ανταγωνισμού της ΕΕ, προκειμένου να μη ναρκοθετηθούν τα ίδια τα θεμέλια της Ένωσης[semigr ]

30. τάσσεται υπέρ ενός σημαντικότερου ρόλου για τον Παγκόσμιο Οργανισμό Εμπορίου (ΠΟΕ) στο πλαίσιο της διεθνούς πολιτικής ανταγωνισμού[semigr ] επιδοκιμάζει τη σύσταση ομάδας εργασίας για τη διεθνή νομοθεσία σε ό,τι αφορά τον ανταγωνισμό, εντός του ΠΟΕ, θεωρεί απαραίτητη τη μεγαλύτερη συμμετοχή της ΕΕ για την επίτευξη άμεσων αποτελεσμάτων και την πρόληψη του καταστροφικού ανταγωνισμού και ζητεί κατά συνέπεια από το Συμβούλιο να δώσει εντολή στην Επιτροπή - λαμβάνοντας συγχρόνως υπόψη τη συμφωνία μεταξύ της ΕΚ και της Κυβέρνησης των ΗΠΑ σε ό,τι αφορά την εφαρμογή των αντιστοίχων νομοθεσιών ανταγωνισμού και της επιτυχούς έκβασης της διένεξης για την συγχώνευση των εταιριών McDonnell Douglas και Boeing - να επιδιώξει τους ακόλουθους στόχους:

α) υιοθέτηση κοινών αρχών για τον ανταγωνισμό σε διεθνές επίπεδο, έτσι ώστε να αποτρέπονται οι «πλέον επιζήμιες πρακτικές», ιδιαίτερα δε απαγόρευση των περιφερειακών καρτέλ ή αυτών με σκοπό τον καθορισμό των τιμών και θέσπιση νομοθεσίας κατά των τραστ[semigr ]

β) δημιουργία μέσων συνεργασίας μεταξύ των αρμοδίων για τον ανταγωνισμό αρχών[semigr ]

γ) προσαρμογή των κανόνων του ΠΟΕ για διευθέτηση των διενέξεων στους κανόνες του ανταγωνισμού[semigr ]

31. αναθέτει στον Πρόεδρό του να διαβιβάσει το παρόν ψήφισμα στην Επιτροπή και το Συμβούλιο.